Радий Хәбиров 2022 йылда юлдарға ваҡ таш түшәү һәм проблемалы участкаларҙы тигеҙләү өсөн ун миллион һум аҡса бүлергә ҡушты. Башҡортостан Башлығы Асҡар ауылындағы 250 сабый йөрөгән «Ҡайынҡай» балалар баҡсаһында ремонт эштәрен тамамлау өсөн аҡса бүлеү кәрәклеген белдерҙе. Тағы бер мәсьәлә – Асҡарҙа «Көнсығыш-1» биҫтәһендәге яңы мәктәп төҙөлөшө. Төбәк етәксеһе мәғариф ойошмаһы проектының Республика адреслы инвестиция программаһына индерелеүе хаҡында әйтте. Урында йәшәүселәр районда яңы медицина ойошмаларының, шул иҫәптән бала табыу һәм инфекция бүлексәләренең асылыу мөмкинлектәре менән дә ҡыҙыҡһынды.